DELEGACIÓN DA RESOLUCIÓN DE EXPEDIENTE NO PRIMEIRO TENENTE DE ALCALDESA DON JESUS CAO VILA
ADMINISTRACIÓN LOCAL — Municipal — Ponteareas (Outros documentos, notificacións e informacións públicas, 14/09/2023)

Faise público que, con data 6 de setembro de 2023, a Alcaldía ditou a Resolución nº 2023-1957, do seguinte literal: Considerando que neste expediente o secretario municipal emitiu informe o 27 de agosto de 2023, no que “o órgano municipal competente para ditar resolución é alcaldía de conformidade co disposto no artigo 21.1 h) e s) da LRBRL. Porén, o interesado é cuñado da sra. alcaldesa. O artigo 76 da LRBRL dispón que os membros das Corporacións locais deberán absterse de participar na deliberación, votación, decisión e execución de todo asunto cando concorra algunha das causas a que se refire a lexislación de procedemento administrativo e contratos das Administracións Públicas. A actuación dos membros en que concorran tales motivos implicará, cando fose determinante, a invalidez dos actos en que interviñesen. Actualmente, a referencia á lexislación de procedemento administrativo das Administracións Públicas hai que entendela á Lei 40/2015, do 1 de outubro, de réxime xurídico do Sector Público, que no artigo 23 dispón entre outros, que son motivos de abstención ter un parentesco de consanguinidade dentro do cuarto grao ou de afinidade dentro do segundo, con calquera dos interesados. De conformidade co artigo 25 do Acordo de Funcionarios do Concello de Ponteareas, está incluído no segundo grado de consanguinidade o de cuñado. En base a isto, a sra. alcaldesa debe absterse de ditar resolución neste procedemento, podendo delegar se así o estima, no primeiro tenente de alcalde ou na persoa concelleira na que non concorra causa de abstención algunha.” Considerando que o artigo 47 do Regulamento de organización, funcionamento e réxime xurídico das Entidades Locais, aprobado polo Real decreto 2568/1986 (ROF) dispón que corresponde aos tenentes de alcalde substituír á alcaldesa por orde do seu nomeamento nos casos de impedimento que imposibilite a alcaldesa no exercicio das súas funcións; e será necesario que exista delegación expresa. Considerando que por Decreto nº 2023-1439 de 19 de xuño de 2023 nomeei como primeiro tenente de alcaldesa ao sr. concelleiro D. Jesús Manuel Cao Vila. Considerando que debo absterme neste expediente; en virtude dos artigos 21.3 da Lei 7/1985, de 2 de abril, reguladora das bases do réxime local, 61 apdos.3 e 4 da Lei 5/1997, de 22 de xullo, de administración local de Galicia, 43 e 44 do Regulamento de organización, funcionamento e réxime xurídico das Entidades Locais, aprobado polo Real decreto 2568/1986 (ROF), PRIMEIRO. Delegar no primeiro tenente de alcaldesa don Jesús Manuel Cao Vila a resolución deste expediente. SEGUNDO. Notificar a presente resolución ao tenente de alcaldesa. TERCEIRO. A presente delegación producirá efectos a partir da data da presente Resolución. Publicar esta resolución no Boletín Oficial da Provincia, no taboleiro municipal e no Portal de Transparencia do Concello, con indicación dos recursos pertinentes contra o mesmo. CUARTO. Dar conta ao Pleno da Corporación Municipal da presente Resolución na primeira sesión que se leve a cabo. A alcaldesa, María Nava Castro Domínguez